
Z A P I S N I K

sa 36. sjednice Vijeća Mjesnog odbora „Samoborček“, održane 26. ožujka 2024. s početkom u 20,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Noah Kraljević, Mirjana Ana-Marija Piskulić, Ana Legčević, Maja Đuroković

Predsjednik Vijeća Mjesnog odbora „Samoborček“ utvrđuje da je na sjednici prisutno 6 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika s 35. sjednice. 
Vijeće JEDNOGLASNO prihvaća Zapisnik s 35. sjednice.

Predsjednik predlaže dopunu dnevnog reda točkama:
a) Izvješće o razgovoru s predstavnicima društva „Peron 16“ o ponuđenoj suradnji
b) Projekt „Divlja parkirališta“ – produljenje roka dovršetka projekta
c) Osposobljavanje (popravak) frižidera i kuhinjske opreme u zgradi M.O. „Samoborček“ koje bi uvrstio pod 
točku 2. Pitanja, prijedlozi i obavijesti.
Predsjednik predlaže:
	                       DNEVNI RED

       1. Aktualna problematika
          - Upoznavanje s programom i rasporedom Plana Potreba 
          - Izvješće o korištenju prostora
          - Izvješće o zahtjevu suvlasnika Božidara Adžije 22
       2. Pitanja, prijedlozi i obavijesti
           - Izvješće o razgovoru s predstavnicima društva „Peron 16“ o ponuđenoj suradnji
           - Projekt „Divlja parkirališta“ – produljenje roka dovršetka projekta
           - Osposobljavanje popravak frižidera i kuhinjske opreme u zgradi M.O. „Samoborček“

koji je prihvaćen JEDNOGLASNO.

[bookmark: _Hlk138760601]Ad. 1 Aktualna problematika
AD 1 a	Upoznavanje s programom i rasporedom za Plan potreba;
Predsjednik daje riječ potpredsjednici Nikolini Rajković koja izvješćuje o „Planu potreba“. Predsjednik otvara raspravu. U raspravi sudjeluju članovi/ce Vijeća. Predsjednik zaključuje raspravu i daje na glasovanje predmet rasprave. 
Vijeće Mjesnog odbora jednoglasno prima na znanje informaciju o provedbi Plana potreba Mjesnog odbora „Samoborček“ za 2023.
AD 1 b	Izvješće o korištenju prostora;
Predsjednik izvješćuje o odlukama donesenim po zahtjevima za jednokratno korištenje prostora koje je zaključkom VMO Samoborček ovlašten samostalno donositi.
Vijeće Mjesnog odbora prima na znanje Info o odobrenim jednokratnim korištenjima prostora u veljači.
AD 1 c	Izvješće o zahtjevu suvlasnika Božidara Adžije 22;
Predsjednik izvješćuje da je po zahtjevu sazvano povjerenstvo Grada Zagreba i obavljen očevid na lokaciji u petak 15.03.2024. te da je zahtjev u proceduri obrade u nadležnim službama. Predsjednik otvara raspravu. U raspravi sudjeluju članovi/ce Vijeća. Predsjednik zaključuje raspravu i daje na glasovanje predmet rasprave. 
Vijeće Mjesnog odbora jednoglasno prihvaća izvješće o stanju obrade predmetnog zahtjeva suvlasnika stambene zgrade Božidara Adžije 22.
AD 2 Pitanja, prijedlozi i obavijesti
[bookmark: _Hlk140928196]AD 2 a Izvješće o razgovoru s predstavnicima društva „Peron 16“ o ponuđenoj suradnji
Nakon obavijesti Predsjednika VGČ-i Trešnjevka-sjever, Romana Karaturovića, o zahtjevu predstavnika društva „Peron 16“ za sastanak i moguću suradnju u narednom razdoblju pozvani su predstavnici društva u MO na sastanak kako bi iznijeli prijedlog i pojasnili način, oblik i opseg predložene suradnje.
Tvrtka koja upravlja Peronom 16 je Food fusion d.o.o. u kojoj je osoba za zastupanje gospodin Ante Perica. Kontak osoba je Ana 098/841 528 koja nastupa u ime marketinga Perona 16.
Na sastanak, zakazan u MO "Samoborček", Nova cesta 37, u utorak 26.03.2024. u 19.00 sati, došli su predstvavnici društva. Ispred MO Samoborček prisustvovali su Nikolina Rajković i Ivan Maksan.
Nakon inicijalnog predstavljanja i iskazanog očekivanja od strane prestavnika MO-a da prijedlog bude pojašnjen, gospodin Perica je neprimjereno reagirao na pitanja o dosadašnjem iskustvu i suradnji s MO-om. Obzirom da je razgovor krenuo na stranu koja nije bila predmet sastanka te je u neprimjerenom tonu vođen od gospodina Perice, Maksan je, uz isprike gospođi Ani, zaključio sastanak i ispratio predstavnike društva Food fusion d.o.o. 
Slijedom navedenog te nedostatka prezentacije predložene situacije i neprimjerenog nastupa gospodina Perice nije moguće dati ocjenu mogućnosti suradnje.
Predsjednik otvara raspravu. U raspravi sudjeluju članovi/ce Vijeća. Predsjednik zaključuje raspravu i daje na glasovanje predmet rasprave.
Vijeće Mjesnog odbora jednoglasno prima na znanje Izvješće o sastanku s predstavnicima društva Food fusion d.o.o. koje upravlja Peronom 16. 
AD 2 b Projekt „Divlja parkirališta na području Mjesnih odbora Samoborček i Silvije Strahimir Kranjčević“ - produljenje roka dovršetka projekta 
Predsjednik uvodi u točku, izvješćuje o stanju provedbe projekta, razlozima za produljenje roka za dovršetak te otvara diskusiju na kojoj sudjeluju svi vijećnici. Nakon provedene rasprave Članovi vijeća prihvaćaju prijedlog i produljuje se rok dovršetka projekta „Divlja parkirališta na području Mjesnih odbora Samoborček i „Silvije Strahimir Kranjčević“ do 01.07.2024.



AD 2c Osposobljavanje (popravak) frižidera i kuhinjske opreme u zgradi Mjesnog odbora „Samoborček“.
Predsjednik izvješćuje da su korisnici prostora obavijestili da frižider i oprema u kuhinji građevine Mjesnog odbora „Samoborček“ nisu u funkciji te mole da se ista osposobi (popravi) kako bi mogla biti korištena. Predsjednik otvara diskusiju u kojoj sudjeluju svi vijećnici. Nakon provedene rasprave Vijeće jednoglasno prihvaća zamolbu i prosljeđuje je Gradskom uredu za mjesnu samoupravu, promet, civilnu zaštitu i sigurnost, Područni odsjek Trešnjevka-sjever na dalje postupanje.

Sjednica Vijeća završila je u 20.55 sati.


         
       ZABILJEŽIO                                                                                                                     Predsjednik
       Ivan Maksan                                                                                                             Vijeća Mjesnog odbora
                                                                                                                                                 ”Samoborček”                                                                                                                                      

                                                                                                                                                   Ivan Maksan, v. r. 

